b'\n_START_ARTICLE_\nMaria Malibran\n_START_SECTION_\n\xc5\xbdivljenje\n_START_PARAGRAPH_\nNjen o\xc4\x8de je bil slavni tenorist Manuel Garcia. Bila je izredno nadarjena, saj se je poleg petja ukvarjala s slikarstvom, komponiranjem, igrala je na harfo, kitaro, klavir, govorila je pet jezikov. Bila je tudi zelo lepa, o\xc4\x8darljiva, zato so jo vedno obdajali ob\xc4\x8dudovalci. Ker je bil njen o\xc4\x8de neizprosen tiranski u\xc4\x8ditelj in je brez odmora s petjem in disciplino mu\xc4\x8dil sebe in svojo h\xc4\x8der, se je v New Yorku poro\xc4\x8dila s francoskim bankirjem Evgenom Malibranom. Vendar zakon ni bil uspe\xc5\xa1en, zato se je pri devetnajstih lo\xc4\x8dila. Nato je pela v Parizu in Londonu, kjer je do\xc5\xbeivljala velike uspehe. Bila je pevska tekmica sopranistke Giuditte Paste. V Londonu je spoznala Bellinija, v \xc4\x8digar operah (Mese\xc4\x8dnica in Capuleti in Montegi) je \xc5\xbeela uspehe. Skladatelj se je vanjo zaljubil, a ga je zavrnila. Za njen glas je celo priredil vlogo Elvire v operi Puritanci._NEWLINE_Umrla je po nesre\xc4\x8dnem padcu s konja.'